**Kako bi smo pružili podršku potencijalnim prijaviteljima javno objavljujemo**

**odgovore na najčešća pitanja**

**Pitanje:** Mogu li se i fizičke osobe/vlasnici nepokretnih kulturnih dobara javiti na predmetni natječaj Vaše županije, a sa ciljem obnove i rekonstrukcije tradicijske drvene kuće?

**Odgovor:** Javni poziv za predlaganje programa u kulturi namijenjen je samo organizacijama (udrugama) civilnog društva. Fizičke osobe nisu prihvatljivi prijavitelji.

**Pitanje:** Možemo li se prijaviti kao knjižnica na natječaj ili je stanje nepromijenjeno te sufinancirate i dalje samo udruge u kulturi?

**Odgovor:** Javni poziv za predlaganje programa u kulturi namijenjen je samo organizacijama (udrugama) civilnog društva. Javne ustanove nisu prihvatljivi prijavitelji.

**Pitanje:** Je li prihvatljivo na ovaj Javni poziv prijaviti zgradu crkve na kojoj je nevrijeme u srpnju razbilo i srušilo metalno – stakleni dio zvonika?

**Odgovor:** Sukladno točki 2. Javnog poziva možete prijaviti program obnavljanja objekta u kojem se obavljaju kulturne djelatnosti. Sugeriramo da za ostale uvijete koje morate ispuniti proučite i Upute za prijavitelje, koje su sastavni dio Javnog poziva.

**Pitanje:** Koliko programa možemo prijaviti?

**Odgovor:** Prijavitelji mogu prijaviti najviše dva (2) programa/projekta.

**Još jednom ističemo sljedeće:**

Pravo podnošenja prijava po ovom Pozivu imaju **udruge i druge organizacije civilnog društva koje su se svojim statutima opredijelile za obavljanje djelatnosti u kulturi, čija temeljna svrha nije stjecanje dobiti (neprofitne organizacije) te koje svojim djelovanjem promiču uvjerenja i ciljeve koji nisu u suprotnosti s Ustavom i zakonom.**

Pravo podnošenja prijava po ovom Pozivu **nemaju**:

* udruge i druge organizacije civilnog društva koje nisu upisane u Registar udruga i koje nisu upisane u Registar neprofitnih organizacija
* udruge koje nisu uskladile svoje statute s odredbama Zakona o udrugama („Narodne Novine“ 74/14, 70/17, 98/19 i 151/22)
* organizacije koje nisu podmirile sva porezna i druga obavezna davanja u skladu s nacionalnim zakonodavstvom
* korisnici koji nisu namjenski utrošili dodijeljene potpore Sisačko-moslavačke županije i/ili nisu dostavili financijsko izvješće o namjenskom korištenju dodijeljenih potpora, ukoliko su ih ostvarili u ranijim razdobljima,
* korisnici koji tijekom tekuće ili prethodne godine nisu realizirali program za koji im je dodijeljena financijska potpora u okviru Programa javnih potreba u kulturi Sisačko-moslavačke županije